**К ОПУБЛИКОВАНИЮ**

## КОМИ РЕСПУБЛИКАЛӦН

# ОЛАНПАС

**Йӧзлы, кодъяс пырлісны бать-мамтӧм,**

**бать-мам дӧзьӧртӧг кольӧм челядь, бать-мамтӧм**

**да бать-мам дӧзьӧртӧг кольӧм челядь лыдысь йӧз**

**категорияӧ да кодъяслы тырӧма 23 арӧс,**

**социальнӧя отсалан содтӧд мера йылысь**

## Примитӧма Коми Республикаса

## Каналан Сӧветӧн 2021 вося ӧшым тӧлысь 15 лунӧ

**1 статья.** Тайӧ Оланпасыс урчитӧ йӧзлы, кодъяс пырлісны бать-мамтӧм, бать-мам дӧзьӧртӧг кольӧм челядь, бать-мамтӧм да бать-мам дӧзьӧртӧг кольӧм челядь лыдысь йӧз категорияӧ да кодъяслы тырӧма 23 арӧс, олан жыр ньӧбӧм вылӧ ӧтчыдысь социальнӧй мынтӧмӧн социальнӧя отсалан содтӧд мера (водзӧ ‒ социальнӧй мынтӧм).

Тайӧ Оланпасын вӧдитчан медшӧр кыввежӧртасъясӧн вӧдитчӧны сійӧ жӧ вежӧртасын, мый и «Бать-мамтӧм да бать-мам дӧзьӧртӧг кольӧм челядьлы социальнӧя отсалан содтӧд гарантияяс йылысь» Федеральнӧй оланпасын (водзӧ – Федеральнӧй оланпас).

**2 статья.** Социальнӧй мынтӧмсӧ сетӧны йӧзлы, кодъяс олӧны Коми Республика мутасын, кодъяс пырлісны бать-мамтӧм, бать-мам дӧзьӧртӧг кольӧм челядь, бать-мамтӧм да бать-мам дӧзьӧртӧг кольӧм челядь лыдысь йӧз категорияӧ да кодъяслы тырӧма 23 арӧс, кодъясӧс пыртӧма Федеральнӧй оланпаслӧн 8 статья подув вылын да «Торъя категория гражданаӧс оланінӧн (олан жыръясӧн) могмӧдӧм серти социальнӧя отсалан мераяс сетӧмкӧд йитчӧм ӧткымын юалӧм йылысь» Коми Республикаса Оланпас серти бать-мамтӧм да бать-мам дӧзьӧртӧг кольӧм челядьлӧн, бать-мамтӧм да бать-мам дӧзьӧртӧг кольӧм челядь лыдысь йӧзлӧн, йӧзлӧн списокӧ, кодъяс пырлісны бать-мамтӧм да бать-мам дӧзьӧртӧг кольӧм челядь, бать-мамтӧм да бать-мам дӧзьӧртӧг кольӧм челядь лыдысь йӧз категорияӧ да кодъяслы тырӧма 23 арӧс, кодъясӧс колӧ могмӧдны муниципальнӧй специализируйтӧм оланін фондысь олан жыръясӧн, кутшӧмъясӧс сетӧны специализируйтӧм олан жыръяс медалан сёрнитчӧмъяс серти, эмӧсь кӧ лоӧмторъяс, кутшӧмъяс петкӧдлӧны, мый татшӧм йӧзыс социальнӧя адаптируйтчӧмаӧсь асшӧра олӧм дорӧ.

Социальнӧй мынтӧмсӧ сетӧны тайӧ статьяса медводдза юкӧнын индӧм йӧз лыдысь мортлы сэк, кор сійӧс сетӧмла шыӧдчан кадпас вылӧ абу оланін йылысь оланпастэчасӧн урчитӧм подувъяс серти специализируйтӧм олан жыр медалан сёрнитчӧм серти муниципальнӧй специализируйтӧм оланін фондысь олан жыр сылы сетӧм йылысь оланпас серти вынсялӧм ёрдлӧн шуӧм либӧ татшӧм мортӧс олан жырйӧн, сы лыдын специализируйтӧм олан жыр медалан сёрнитчӧм серти муниципальнӧй специализируйтӧм оланін фондысь олан жырйӧн, могмӧдӧм йылысь ёрдын вензьӧм.

Социальнӧй мынтӧмыс сетсьӧ ӧтчыдысь тайӧ Оланпаслӧн 4 статья серти индӧм мындаын.

Социальнӧй мынтӧм сетанпӧрадоксӧ, формасӧдаусловиеяссӧ, тайӧстатьясамедводдзаюкӧнын индӧм лоӧмторъяссӧурчитӧ Коми Республикаса Веськӧдлан котыр.

**3 статья.** Тайӧ Оланпассӧ збыльмӧдӧм могысь олан жыр улын гӧгӧрвосьӧ олан жыръяслы урчитӧм корӧмъяслы лӧсялана олан керка, кодӧс абу шуӧма овны туйтӧмӧн, либӧ уна патераа керкаын патера, коді оз пыр аварийнӧй оланін фондӧ, кодъяс меститчӧны Коми Республика мутасын (оланпастэчасӧн урчитӧм пӧрадокын тупкысьысь олан пунктъяслӧн мутас кындзи) (водзӧ – олан жыр).

Социальнӧй мынтӧмсӧ сетӧны тайӧ Оланпаслӧн 2 статьяын индӧм йӧз лыдысь мортлӧн эмбурӧ либӧ татшӧм мортлӧн, сылӧн верӧслӧн (гӧтырлӧн), челядьлӧн ӧтувъя эмбурӧ олан жыр ньӧбӧм вылӧ, кодӧс благоустроитӧма олан пунктлӧн условиеяс серти, кӧні ньӧбӧны олан жырсӧ, кодлӧн ӧтувъя площадьыс олан жыр площадьлӧн учётнӧй норма ыдждаысь абу этшаджык, кутшӧмӧн вӧдитчӧны гражданаӧс, кодъяслы колӧ бурмӧдны олан условиеяс, учёт вылӧ босьтӧм могысь, да кутшӧмӧс урчитӧ олан жыр ньӧбанін серти меставывса асвеськӧдлан орган.

Тайӧ Оланпаслӧн 2 статьяын индӧм йӧзӧн социальнӧй мынтӧм тшӧт весьтӧ олан жыр эмбурӧ ньӧбӧмсӧ тӧд вылӧ босьтӧны Федеральнӧй оланпаслысь 8 статья збыльмӧдігӧн.

**4 статья.** Социальнӧй мынтӧмсӧ сетӧны мындаын, мыйта индӧма 38 квадратнӧй метр ньӧбан олан жырлӧн ӧтувъя площадь да Коми Республикаын олан жырлӧн 1 квадратнӧй метр ӧтувъя площадьлӧн шӧркодь рыночнӧй дон серти, мый урчитӧма Россия Федерацияса Веськӧдлан котырӧн уполномочитӧм федеральнӧй олӧмӧ пӧртысь власьт органӧн волӧн IV квартал вылӧ, мый мунӧ ӧнія финансӧвӧй во водзын, но ньӧбан олан жырлӧн донысь абу унджык.

Тайӧ Оланпаслӧн 2 статьяын индӧм йӧз, социальнӧй мынтӧм сьӧм тшӧт весьтӧ олан жыр ньӧбигӧн вермӧны вӧдитчыны ас сьӧмӧн да (либӧ) заёмнӧй (кредитнӧй) сьӧмӧн, материнскӧй (семейнӧй) капитал сьӧмӧн (сьӧм юкӧнӧн), дінмуса семейнӧй капитал сьӧмӧн (сьӧм юкӧнӧн).

**5 статья.** Тайӧ Оланпас збыльмӧдӧмкӧд йитчӧм рӧскодсӧ сьӧмӧн могмӧдӧны лӧсялана финансӧвӧй во да планӧвӧй кадколаст вылӧ Коми Республикаса республиканскӧй сьӧмкуд сьӧм тшӧт весьтӧ.

**6 статья.** Тайӧ Оланпасыс вынсялӧ 2022 вося тӧвшӧр тӧлысь 1 лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2021 вося ӧшым тӧлысь 24 лун

160-РЗ №